2025. március 28-án benyújtott kereset – Agencja Wydawnicza Technopol kontra EUIPO – Oraczewska (100)
(T-212/25. sz. ügy)
A keresetlevél nyelve: lengyel
Felek
Felperes: Agencja Wydawnicza Technopol sp. z o. o. (Częstochowa, Lengyelország) (képviselő: A. Dobosz jogtanácsos)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Beata Oraczewska (Rzeszów, Lengyelország)
Az EUIPO előtti eljárás adatai
A vitatott védjegy jogosultja: a felperes
A vitatott védjegy: „100” európai uniós ábrás védjegy – 419 322. sz. európai uniós védjegy
Az EUIPO előtti eljárás: törlési eljárás
A megtámadott határozat: az EUIPO első fellebbezési tanácsának 2025. január 27-én hozott határozata (R 1050/2024–1. sz. ügy)
Kereseti kérelmek
A felperes azt kéri, hogy a Törvényszék:
teljes egészében helyezze hatályon kívül az EUIPO 2025. január 27-i megtámadott határozatát, és mondja ki, hogy az EUTM-03419322 „100” védjegy törlése iránti kérelmet teljes egészében el kell utasítani;
az alperest kötelezze az Európai Unió Törvényszéke előtti eljárás költségeinek, valamint – az eljárási szabályzat 190. cikkének (2) bekezdése alapján – a felperesnek az EUIPO fellebbezési tanácsa előtti eljárás során szükségszerűen felmerült költségeinek viselésére;
amennyiben a beavatkozó fél részt vesz az eljárásban, őt kötelezze saját költségei viselésére.
Jogalapok
Az (EU) 2017/1001 európai parlamenti és tanácsi rendelet 95. cikke (1) bekezdésének megsértése;
az (EU) 2017/1001 európai parlamenti és tanácsi rendelet 94. cikke (1) bekezdésének megsértése;
az (EU) 2017/1001 európai parlamenti és tanácsi rendelet 7. cikkének (3) bekezdésével összefüggésben értelmezett 59. cikke (1) bekezdésének megsértése;
a jogbiztonság elvének megsértése.
____________